**ส่วนที่ 2**

**สรุปผลการพัฒนาท้องถิ่นตามแผนพัฒนาท้องถิ่น (พ.ศ.2557 – 2560)**

**1. สรุปผลการดำเนินงานตามงบประมาณที่ได้รับ และการเบิกจ่ายงบประมาณในปีงบประมาณ**

**พ.ศ. 2557 - 2560**

* 1. **สรุปสถานการณ์การพัฒนา การตั้งงบประมาณ การเบิกจ่ายงบประมาณ**

**- ปีงบประมาณ พ.ศ. 2557**

|  |  |  |  |  |  |  |  |
| --- | --- | --- | --- | --- | --- | --- | --- |
| **ที่** | **ยุทธศาสตร์** | **โครงการ ที่บรรจุในแผนฯ** | **งบประมาณที่บรรจุในแผนฯ** | **โครงการที่อนุมัติ** | **งบประมาณ**  **ที่อนุมัติ** | **โครงการ ที่เบิกจ่าย** | **เบิกจ่าย** |
| 1 | การพัฒนาโครงสร้างพื้นฐาน | 37 | 78,452,000 | 29 | 6,899,396 | 27 | 5,607,920.20 |
| 2 | การพัฒนาการอนุรักษ์ทรัพยากรธรรมชาติและสิ่งแวดล้อม | 16 | 864,000 | 13 | 622,000 | 13 | 590,807 |
| 3 | การพัฒนาสังคม/ชุมชน และการ  รักษาความสงบเรียบร้อย | 93 | 26,688,000 | 77 | 19,926,000 | 64 | 16,255,077.95 |
| 4 | การพัฒนาเศรษฐกิจ | 19 | 3,820,200 | 6 | 120,000 | 4 | 72,891 |
| 5 | การพัฒนาการเมือง-การบริหาร | 11 | 25,505,000 | 7 | 2,081,625 | 6 | 1,940,585 |
| **รวมทั้งสิ้น** | | **176** | **135,329,200** | **132** | **29,649,021** | **114** | **24,467,211.15** |
| **การเบิกจ่ายงบประมาณคิดเป็นร้อยละ 82.52 ของงบประมาณที่ได้อนุมัติ** | | | | | | | |

**- ปีงบประมาณ พ.ศ. 2558**

|  |  |  |  |  |  |  |  |
| --- | --- | --- | --- | --- | --- | --- | --- |
| **ที่** | **ยุทธศาสตร์** | **โครงการ ที่บรรจุในแผนฯ** | **งบประมาณที่บรรจุในแผนฯ** | **โครงการที่อนุมัติ** | **งบประมาณ**  **ที่อนุมัติ** | **โครงการ ที่เบิกจ่าย** | **เบิกจ่าย** |
| 1 | การพัฒนาโครงสร้างพื้นฐาน | 39 | 53,930,000 | 20 | 7,672,305 | 20 | 7,672,305 |
| 2 | การพัฒนาการอนุรักษ์ทรัพยากรธรรมชาติและสิ่งแวดล้อม | 15 | 101,908,000 | 10 | 1,300,500 | 9 | 1,183,075 |
| 3 | การพัฒนาสังคม/ชุมชน และการ  รักษาความสงบเรียบร้อย | 103 | 22,957,600 | 95 | 19,767,480 | 72 | 19,123,796.82 |
| 4 | การพัฒนาเศรษฐกิจ | 26 | 3,997,400 | 14 | 350,000 | 12 | 72,891 |
| 5 | การพัฒนาการเมือง-การบริหาร | 16 | 21,709,000 | 7 | 14,312,494 | 8 | 14,312,494 |
| **รวมทั้งสิ้น** | | **199** | **204,501,800** | **146** | **43,402,779** | **120** | **42,364,561.82** |
| **การเบิกจ่ายงบประมาณคิดเป็นร้อยละ 97.61 ของงบประมาณที่ได้อนุมัติ** | | | | | | | |

**- ปีงบประมาณ พ.ศ. 2559**

|  |  |  |  |  |  |  |  |
| --- | --- | --- | --- | --- | --- | --- | --- |
| **ที่** | **ยุทธศาสตร์** | **โครงการ ที่บรรจุในแผนฯ** | **งบประมาณที่บรรจุในแผนฯ** | **โครงการที่อนุมัติ** | **งบประมาณ**  **ที่อนุมัติ** | **โครงการ ที่เบิกจ่าย** | **เบิกจ่าย** |
| 1 | การพัฒนาโครงสร้างพื้นฐาน | 68 | 20,049,500 | 47 | 18,730,653.15 | 46 | 18,295,971.77 |
| 2 | การพัฒนาการอนุรักษ์ทรัพยากรธรรมชาติและสิ่งแวดล้อม | 16 | 52,728,000 | 8 | 131,636 | 8 | 131,636 |
| 3 | การพัฒนาสังคม/ชุมชน และการ  รักษาความสงบเรียบร้อย | 120 | 40,567,870 | 109 | 22,241,600 | 70 | 20,418,426.35 |
| 4 | การพัฒนาเศรษฐกิจ | 30 | 4,799,220 | 19 | 348,205.50 | 19 | 348,205.50 |
| 5 | การพัฒนาการเมือง-การบริหาร | 11 | 3,790,000 | 6 | 813,000 | 5 | 710,816 |
| **รวมทั้งสิ้น** | | **245** | **121,934,590** | **189** | **42,265,094.65** | **148** | **39,905,055.62** |
| **การเบิกจ่ายงบประมาณคิดเป็นร้อยละ 94.42 ของงบประมาณที่ได้อนุมัติ** | | | | | | | |

**- ปีงบประมาณ พ.ศ. 2560**

|  |  |  |  |  |  |  |  |
| --- | --- | --- | --- | --- | --- | --- | --- |
| **ที่** | **ยุทธศาสตร์** | **โครงการ ที่บรรจุในแผนฯ** | **งบประมาณที่บรรจุในแผนฯ** | **โครงการที่อนุมัติ** | **งบประมาณ**  **ที่อนุมัติ** | **โครงการ ที่เบิกจ่าย** | **เบิกจ่าย** |
| 1 | การพัฒนาโครงสร้างพื้นฐาน | 50 | 14,420,700 | 6 | 1,200,000 | - | - |
| 2 | การพัฒนาการอนุรักษ์ทรัพยากรธรรมชาติและสิ่งแวดล้อม | 17 | 52,728,000 | 7 | 125,000 | - | - |
| 3 | การพัฒนาสังคม/ชุมชน และการ  รักษาความสงบเรียบร้อย | 112 | 38,707,870 | 68 | 24,990,480 | - | - |
| 4 | การพัฒนาเศรษฐกิจ | 28 | 4,799,220 | 11 | 170,000 | - | - |
| 5 | การพัฒนาการเมือง-การบริหาร | 10 | 3,690,000 | 4 | 675,700 | - | - |
| **รวมทั้งสิ้น** | | **217** | **114,345,790** | **96** | **27,161,180** | **-** | **-** |
| **การเบิกจ่ายงบประมาณคิดเป็นร้อยละ - ของงบประมาณที่ได้อนุมัติ** | | | | | | | |

**1.2 การประเมินผลการนำแผนพัฒนาท้องถิ่นไปปฏิบัติในเชิงปริมาณและเชิงคุณภาพ**

**- การประเมินผลเชิงปริมาณ**

|  |  |  |  |  |
| --- | --- | --- | --- | --- |
| **ยุทธศาสตร์** | **จำนวนโครงการ**  **ที่ดำเนินการ**  **ปี 57** | **จำนวนโครงการ**  **ที่ดำเนินการ**  **ปี 58** | **จำนวนโครงการ**  **ที่ดำเนินการ**  **ปี 59** | **จำนวนโครงการ**  **ที่ดำเนินการ**  **ปี 60** |
| 1. การพัฒนาโครงสร้างพื้นฐาน | 27 | 20 | 46 | - |
| 2. การพัฒนาการอนุรักษ์ทรัพยากรธรรมชาติและ  สิ่งแวดล้อม | 13 | 9 | 8 | - |
| 3. การพัฒนาสังคม/ชุมชนและการรักษาความสงบ  เรียบร้อย | 64 | 72 | 70 | - |
| 4. การพัฒนาเศรษฐกิจ | 4 | 12 | 19 | - |
| 5. การบริหารและการพัฒนาองค์กร | 6 | 8 | 5 | - |
| **รวมโครงการ** | **114** | **120** | **148** | **-** |
| **คิดเป็นร้อยละของโครงการทั้งหมด** | **64.77** | **60.80** | **60.41** | **-** |

**- การประเมินผลเชิงคุณภาพ**

การจัดทำแผนพัฒนาขององค์การบริหารส่วนตำบลทุ่งกว๋าว ยังคงมุ่งเน้นทางด้านการพัฒนาด้านสังคม ชุมชนและการรักษาความสงบเรียบร้อยเป็นหลัก โดยส่วนใหญ่จะเป็นโครงการตามแนวทางการพัฒนาด้านการสงเคราะห์และพัฒนาคุณภาพชีวิตเด็ก เยาวชน สตรี คนชรา ผู้พิการและผู้ด้อยโอกาส การส่งเสริมความเข้มแข็งของชุมชน การป้องกันและบรรเทาสาธารณภัย การศึกษา สุขภาพอนามัย และการอนุรักษ์วัฒนธรรม ประเพณีและภูมิปัญญาท้องถิ่น เพื่อเป็นการสืบสานภูมิปัญญาและอนุรักษ์ประเพณีท้องถิ่นให้คงอยู่สืบไป รองลงมาเป็นโครงการการพัฒนาด้านโครงสร้างพื้นฐาน การก่อสร้างปรับปรุง บำรุงรักษา ถนน สะพาน ท่อ รางระบายน้ำ และก่อสร้างปรับปรุงบำรุงรักษาระบบประปา ลำดับต่อไปคือการพัฒนาด้านเศรษฐกิจและด้านทรัพยากรธรรมชาติและสิ่งแวดล้อม โดยเป็นโครงการที่อนุรักษ์และรักษาทรัพยากรธรรมชาติและสิ่งแวดล้อมในพื้นที่ และโครงการที่ส่งเสริมอาชีพให้กับประชาชน สร้างการ มีอาชีพ   
มีรายได้ ลำดับต่อไปคือการบริหารและการพัฒนาองค์กร เป็นการพัฒนาองค์กรและบุคลากรให้มีประสิทธิภาพในการปฏิบัติหน้าที่และเพื่อการบริการที่สะดวกรวดเร็วแก่ประชาชนตามลำดับ

โดยรวมแล้วการพัฒนาตามยุทธศาสตร์การพัฒนาขององค์การบริหารส่วนตำบลทุ่งกว๋าว มุ่งเน้นให้มีการพัฒนาคุณภาพชีวิตของประชาชนในทุก ๆ ด้านแบบค่อยเป็นค่อยไป พอประมาณ สมเหตุสมผล และสร้างความเข้มแข็งให้กับชุมชน ตามแนวทางปรัชญาของเศรษฐกิจพอเพียง และเพื่อให้ประชาชนมีความเป็นอยู่แบบยั่งยืนพร้อมรับการเปลี่ยนแปลงกับกระแสโลกาภิวัฒน์ได้

**2. ผลที่ได้รับจากการดำเนินงานในปีงบประมาณ พ.ศ. 2557 - 2560**

**2.1 ผลที่ได้รับหรือผลที่สำคัญ**

จากการดำเนินงานการพัฒนาท้องถิ่นโดยใช้แผนพัฒนาท้องถิ่นตั้งแต่ปีงบประมาณ พ.ศ. 2557 - 2560 แผนพัฒนาท้องถิ่นถือเป็นเครื่องมือสำหรับการพัฒนาเนื่องจากใช้เป็นกรอบในการจัดทำงบประมาณรายจ่ายประจำปี และแผนพัฒนาท้องถิ่นองค์การบริหารส่วนตำบลทุ่งกว๋าว เกิดจากกระบวนการมีส่วนร่วมของทั้งภาครัฐ ภาคเอกชน โดยเฉพาะภาคประชาชนมีส่วนสำคัญในการกำหนดทิศทางในการพัฒนาของตำบล รวมถึงคณะผู้บริหารองค์การบริหารส่วนตำบลทุ่งกว๋าว ได้ให้ความสำคัญต่อกระบวนการมีส่วนร่วมของประชาชน จะเห็นได้จากกระบวนการจัดทำแผนพัฒนาท้องถิ่นซึ่งมีการจัดเวทีรับฟังความเห็นของประชาชนทั้งระดับหมู่บ้านและระดับตำบล จนนำมาสู่การจัดทำงบประมาณประจำปีซึ่งได้นำข้อมูลจากปัญหาความต้องการและการตัดสินใจของประชาชนเป็นส่วนหลักในการบริหารจัดการ องค์การบริหารส่วนตำบลทุ่งกว๋าวได้ดำเนินการพัฒนาภายใต้หลักการมีส่วนร่วมของประชาชนตามแนวทางประชารัฐ สามารถลดความขัดแย้งของคนในชุมชนท้องถิ่นอันเกี่ยวกับการบริหารงานภาครัฐ และได้รับความร่วมมือจากชุมชนท้องถิ่นเป็นอย่างดี นอกจากนั้นยังเกิดกระบวนการการติดตามและประเมินผลการดำเนินงานขององค์การบริหารส่วนตำบลทุ่งกว๋าว ซึ่งสามารถนำข้อมูลต่าง ๆ มาปรับใช้และพัฒนาองค์กรต่อไป

**2.2 ผลกระทบ**

การดำเนินงานในปีงบประมาณ พ.ศ. 2557 - 2560 ผลกระทบของการพัฒนาส่วนใหญ่เกิดจากการพัฒนาที่ไม่สามารถตอบสนองปัญหาความต้องการของประชาชนได้ครบถ้วนในระยะเวลาอันสั้น   
อาจทำให้คนในชุมชนบางกลุ่มไม่เข้าใจในการทำงานขององค์การบริหารส่วนตำบล แต่ทางองค์การบริหารส่วนตำบลทุ่งกว๋าว นำโดยผู้บริหารและเจ้าหน้าที่องค์การบริหารส่วนตำบลทุ่งกว๋าว ได้ใช้เวทีการประชาชาคมและการพบปะประชาชนในการเข้าร่วมประชุม การเข้าร่วมอบรมตามโครงการต่าง ๆ ที่องค์การบริหารส่วนตำบลจัดทำขึ้น และได้ทำความเข้าใจกับประชาชนอยู่เป็นประจำ จึงทำให้ประชาชนส่วนใหญ่เริ่มมีความเข้าใจในการดำเนินการพัฒนาขององค์การบริหารส่วนตำบลทุ่งกว๋าวเพิ่มมากขึ้น

**3. สรุปปัญหาอุปสรรคการดำเนินงานที่ผ่านมาและแนวทางการแก้ไข**

**ปีงบประมาณ พ.ศ. 2557 – 2560**

จากการดำเนินงานตามแผนพัฒนาท้องถิ่นในห้วงเวลาที่ผ่านมา องค์การบริหารส่วนตำบลทุ่งกว๋าว  
มีปัญหาและอุปสรรคในกระบวนการพัฒนาตามแผนพัฒนาท้องถิ่น ดังนี้

**ปัญหาอุปสรรค**

1. องค์การบริหารส่วนตำบลทุ่งกว๋าวประกอบด้วยหมู่บ้านจำนวน 14 หมู่บ้าน มีประชาชนจำนวน

มากและพื้นที่ค่อนข้างกว้างขวาง เกิดปัญหาด้านโครงสร้างพื้นฐาน เช่น ถนน ไฟฟ้า และแหล่งน้ำสำหรับอุปโภค บริโภคที่ยังไม่เพียงพอและยังพัฒนาไม่ทั่วถึงครอบคลุมทุกพื้นที่ และปัญหาความต้องการของประชาชนแต่ละปีมีมาก รวมถึงโครงการแต่ละด้านโดยเฉพาะด้านโครงสร้างพื้นฐานมีจำนนมาก ต้องการให้แก้ไขปัญหาให้เสร็จแบบเร่งด่วน บางโครงการต้องใช้งบประมาณจำนวนมากที่เกินศักยภาพ ซึ่งองค์การบริหารส่วนตำบลไม่สามารถตอบสนองได้ในระยะเวลาอันสั้นได้ จึงทำให้เกิดปัญหาตามมา

2. การจัดทำแผนพัฒนาท้องถิ่นมีปัจจัยที่เกี่ยวข้องค่อนข้างมาก ปัญหาหนึ่งที่พบคือความสัมพันธ์ของการสั่งการของการจัดทำแผน และการจัดทำงบประมาณประจำปีหนังสือสั่งการต่าง ๆ ตามนโยบายของรัฐบาล นโยบายเร่งด่วน หนังสือสั่งการจากกรมส่งเสริมการปกครอง และจากหน่วยงานราชการอื่น ซึ่งสั่งการมาทีหลังจากที่ประกาศให้แผนพัฒนาท้องถิ่นไปแล้ว จึงทำให้เกิดปัญหาและไม่สามารถดำเนินการได้ทันท่วงที

3. ปัญหาเรื่องพื้นที่ ที่ไม่มีเอกสารสิทธิ์ เป็นพื้นที่ป่าสงวน หรือเป็นพื้นที่ส่วนบุคคลซึ่งต้องได้รับการยินยอมจากเจ้าของก่อนที่จะดำเนินการ จึงทำให้ดำเนินการตามโครงการต่าง เพื่อแก้ไขปัญหาและความต้องการของประชาชนไม่ได้หรืออาจใช้เวลาในการดำเนินการค่อนข้างนาน

**การแก้ไขปัญหา**

1. การจัดเรียงลำดับปัญหาความต้องการโดยใช้มติของประชาชนในเวทีประชาคมท้องถิ่น ระดับหมู่บ้านเป็นหลักในการคัดเลือกปัญหาที่จำเป็น สำคัญ และเร่งด่วนก่อนเป็นอันดับแรกพร้อมทั้งเรียงลำดับปัญหาอื่นรองลงมา

2. โครงการขนาดใหญ่ ทางผู้บริหารท้องถิ่นจะประสานงานกับหน่วยงานอื่น ๆ ที่เกี่ยวข้อง เช่น องค์การบริหารส่วนจังหวัดลำปาง กรมส่งเสริมการปกครองท้องถิ่น สำนักงานทรัพยากรน้ำ สำนักงานทรัพยากรบาดาล กรมชลประทาน เป็นต้น แต่อย่างไรก็ดีปัญหาความต้องการหรือโครงการที่ขอประสานงานอาจไม่ได้รับการตอบสนองอย่างทันท่วงที ซึ่งหน่วยงานขอรับการสนับสนุน อาจมีข้อจำกัดเรื่อง งบประมาณ เป็นต้น

3. ต้องทำการตรวจสอบพื้นที่ก่อนที่จะดำเนินการตามโครงการแต่ละโครงการก่อน โดยเฉพาะด้านโครงสร้างพื้นฐาน ซึ่งจะลดปัญหาความขัดแย้งในเรื่องพื้นที่ดำเนินการ